
הכנסת השמונה עשרה






נוסח לא מתוקן

מושב שני

פרוטוקול 

מישיבת ועדת הכספים

יום שלישי, כ"ו בטבת התש"ע (12 בינואר 2010), שעה 10:30

סדר היום:

תקנות ניירות ערך (אגרת בקשה למתן היתר לפרסום תשקיף) (הוראת שעה), התש"ע-2009

נכחו:

חברי הוועדה:

משה גפני – היו"ר

יצחק וקנין

שי חרמש

שלי יחימוביץ

אלכס מילר

פניה קירשנבאום

מירי רגב

מוזמנים:

עו"ד שמשון אלבק, היועץ המשפטי, רשות ניירות ערך

עו"ד דניאל רימון, ממונה על החקיקה, רשות ניירות ערך

דוד לביא, מנהל מחלקה לפיקוח על קרנות נאמנות, רשות ניירות ערך

עו"ד שרה קנדלר, יועצת משפטית למחלקת רישוי ופיקוח, רשות ניירות ערך

אלחנן הרמור, סגן מנהלת המחלקה לרישוי ופיקוח על מנה, רשות לניירות ערך

אורי קציר, רשות ניירות ערך

ייעוץ משפטי:

מירב תורג'מן

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

תקנות ניירות ערך (אגרת בקשה למתן היתר לפרסום תשקיף)

 (הוראת שעה), התש"ע-2009

היו"ר משה גפני:


אני פותח את ישיבת ועדת הכספים. על סדר היום תקנות ניירות ערך (אגרת בקשה למתן היתר לפרסום תשקיף) (הוראת שעה), התש"ע-2009.

דניאל רימון:

עם כניסתו לתוקף של תיקון 147 לפקודת מס הכנסה אשר הקים את המכשיר של קרנות הנדל"ן, נדרש היה לתמרץ את המכשיר הזה כדי שיעמוד על רגליו כמו גם את המכשיר של ניירות ערך מסחריים ולכן זה לווה בדרך של הוראת שעה שקבעה פטור מאגרת תשקיף. בחלוף שנתיים ומאחר שהמכשירים האלה עדיין לא צברו כוח, הוארכה הוראת השעה וכעת, כאשר היא מסתיימת, אנחנו מבקשים להאריכה בשנית לשנתיים נוספות.

מירב תורג'מן:


בשלישית.

דניאל רימון:

בשנית, מאריכים. כלומר, זאת פעם שלישית.

היו"ר משה גפני:


לחברים יש את התקנות?

דניאל רימון:

כן. הן הופצו.

היו"ר משה גפני:


למישהו מחברי הכנסת יש השגה על הארכת התקנות הללו בשנתיים?

אמנון כהן:

למה לא לשנה אלא לשנתיים?

היו"ר משה גפני:


הם מבקשים שנתיים.

דניאל רימון:

מדובר במכשירים שרמת הרווחיות בהן, ניירות ערך מסחריים שהם תחליף לפיקדון בנקאי, וגם המכשיר של קרנות שהם מכשירים שהם טובים מאוד לציבור. לצערנו הם עדיין לא קיבלו תנופה. אפשר גם להרחיב את הדיבור, אם יושב ראש הוועדה יבקש, ולומר מדוע זה לא קרה עד עתה וזה לא קרה בגלל טעמים שקשורים בנו. מכיוון שכך, אנחנו לא רוצים שהרכיב הזה של אגרת תשקיף הוא זה שיפריע למכשירים האלה להתרומם.

היו"ר משה גפני:


היועצת המשפטית, יש בעיה? אין.


אנחנו מצביעים.

ה צ ב ע ה

תקנות ניירות ערך (אגרת בקשה למתן היתר לפרסום תשקיף) (הוראת שעה), התש"ע-2009 –
אושרו פה אחד

הישיבה ננעלה בשעה 10:35

